„Cea mai mare criză a drepturilor omului din Rusia modernă”. Ce s-a întâmplat cu miile de civili răpiți de trupele ruse din Ucraina
Mii de civili ucraineni, care au fost răpiți de forțele ruse în timp ce avansau și ocupau teritorii vaste din Ucraina, au dispărut în închisori, centre de detenție și camere de tortură din Rusia și regiunile ocupate din Ucraina. Voluntari și activiști din interiorul Rusiei își riscă viețile – pentru bani sau doar din compasiune – ca să ofere informații cruciale despre ucrainenii care au fost înghițiți de sistemul uriaș de colonii penale din Rusia și despre care rudele lor nu mai știu nimic de ani de zile, relatează The Washington Post.